Amina Jane Mohammed (an haife ta a ranar 27 ga watan Yunin 1961) ta kasance 'yar siyasan Najeriya da Birtaniya ce, wadda itace Mataimakiyar Babban Sakatare na Majalisar Ɗinkin Duniya. Gabanin ta riƙe Ministar Muhalli a tarayyar Najeriya tsakanin a shekara 2015 da 2016. An haifi Amina Jane Mohammed a Liverpool, dake England, a United Kingdom a ranar 27 ga watan Yunin, 1961 ga iyaye likitan dabbobi da kuma mahaifiya mai kula da majinyata (nurse) 'yan asalin harshen Hausa-Fulani daga Najeriya. Amina ta halarci makarantar firamare na Kaduna da birnin Maiduguri a Najeriya, sai kuma makarantar Makarantar "The Buchan School" da ke tsibirin Isle of Man.Daga bisani ta halarci kwalejin Henley Management College a 1989.Bayan ta kammala karatun ta ne mahaifinta ya nemi ta da ta dawo gida Najeriya. A tsakanin shekarun 1981 zuwa 1991, Amina tayi aiki da "Archcon Nigeria", wani kamfanin zane-zane da suke da alaka da kamfanin zane-zane na Norman and Dawbarn da ke United Kingdom. A 1991 ta samar da kamfanin Afri-Projects Consortium, sannan daga 1991 zuwa 2001 itace darekta mai zartarwa na kamfanin.